**Gulács Község Önkormányzata Képviselő-testületének**

**19/2016. (XI.30.)**

**önkormányzati rendelete**

**a szociális célú tűzifa támogatás helyi szabályairól**

Gulács Község Önkormányzatának Képviselő-testülete az Alaptörvény 32. cikk (2) felhatalmazása alapján a következő rendeletet alkotja:

**A támogatásra vonatkozó általános szabályok**

**I. A rendelet célja, hatálya**

**1. §**

(1) Gulács Község Önkormányzata Képviselő-testülete a 92/2016. (VIII.26.) határozata alapján szociális célú tűzifavásárláshoz kapcsolódó kiegészítő, vissza nem térítendő támogatásra (a továbbiakban: támogatás) nyújtott be igényt.

(2) E rendelet célja, hogy a pályázati kiírásra benyújtott támogatási igény alapján elnyert szociális célú tűzifa támogatás igénybevételével kapcsolatban a szociális rászorultság szabályait és az igénylés részletes feltételeit meghatározza.

(3) E rendelet hatálya kiterjed Gulács község közigazgatási területén lakcímmel rendelkező, életvitelszerűen Gulács településen élő , és a szociális igazgatásról és szociális ellátásokról szóló 1993. évi III. törvény 3. §-ában meghatározott személyekre.

**II. A támogatás feltételei**

**2. §**

(1) Az Önkormányzat vissza nem térítendő természetbeni támogatásként tűzifát biztosíthat

a) annak a személynek, aki a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára,

ac) – tekintet nélkül annak természetbeni vagy pénzbeli formában történő nyújtására települési támogatásra jogosult, továbbá

ad) halmozottan hátrányos helyzetű gyermeket nevelő család

b) annak a személynek, akinek a családjában mozgáskorlátozott él és ezt hiteles dokumentummal igazolja, valamint

c) azoknak a családoknak, amelyekben az egy főre jutó jövedelem nem haladja meg az öregségi nyugdíj összegének 150 %-át, egyedül élő esetén az öregségi nyugdíj összegének 250 %-át.

(2) Az 1) bekezdés *a)-ad) pontban* lévő jogosultak előnyben részesülnek a tűzifa osztás során.

(3) Háztartásonként legfeljebb 3 m3 tűzifa biztosítására kerülhet sor.

(4) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

(5) A támogatás mértékén felül az Önkormányzat vállalja a rászorulókhoz való eljuttatásból származó költségeket.

(6) Az Önkormányzat vállalja, hogy a szociális célú tűzifában részesülőtől ellenszolgáltatást nem kér.

**III. A támogatás igénylésének menete**

**3. §**

(1) A támogatás megállapítása iránti eljárás e rendelet 1. melléklete szerint kérelemre indul.

(2) A kérelmeket 2017. január 03. napjától 2017. január 16. napjáig lehet a Tarpai Közös Önkormányzati Hivatal Gulácsi Kirendeltségén benyújtani.

(3) A kérelmeket a Képviselő-testület bírálja el. A támogatás megállapításáról nem kell határozatban rendelkezni. A támogatás - írásban dokumentált módon – átvételi elismervény formájában, mely tartalmazza a tüzifa m 3 –ének mennyiségét.

 (4) A tűzifa átvételét a jogosult e rendelet 2. mellékletét képező átvételi elismervény aláírásával igazolja.

**IV. Záró rendelkezések**

**4. §**

Ez a rendelet a 2016. november 30. napján lép életbe és 2017. április 15. napján hatályát veszti.

**Vassné Szűcs Róza Ujvári Judit**

 jegyző polgármester

**1. melléklet a 19/2016. (XI.30.) önkormányzati rendelethez**

**A kérelem benyújtható: 2017. január 03-tól 2017. január 16.-ig.**

**Kérelem**

.................................................... (név) (szül. hely és idő: ……………………. település , ,………… u . ……………. . sz . alatti lakos kérem, hogy részemre Gulács Község Önkormányzata Képviselő-testületének **a szociális célú tűzifa támogatás helyi szabályairól szóló 19/2016. (XI.30.) önkormányzati rendelete** alapján szíveskedjenek természetbeni juttatásként tűzifát biztosítani.

**A tűzifa támogatásra jogosult vagyok a rendelet alapján, mert az alábbi szociális ellátásban részesülök:\***

a) lakásfenntartási támogatás, a megállapító határozat száma: ………………………..

b) aktív korúak ellátása, a megállapító határozat száma: ……………………………….

c) időskorúak járadéka: ………………………………………………………………...

d) Halmozottan hátrányos helyzetű gyermeket nevelő család, a megállapító határozat száma.

.................................................................................................................................

**A fenti ellátásokban nem részesülök, de szociálisan rászoruló vagyok az alábbi indokok alapján:**

e) Mozgáskorlátozott vagyok, igazolvány számom:

…………………………………………………….

f) családomban az egy főre jutó jövedelem nem haladja meg az öregségi nyugdíj összegének 150 %-át, egyedül élő esetén az öregségi nyugdíj összegének 250 %-át,

**\*(A megfelelő aláhúzandó és kitöltendő**.)

, ……… év ………… hó …… nap

……………………………………

 **kérelmező**

**2. melléklet a 19/2016. (XI.30.) önkormányzati rendelethez**

**Átvételi elismervény**

…………………...…………….(név) …………… , …………………….u. ………..sz. alatti lakos aláírásommal elismerem, hogy a mai napon Gulács Község Önkormányzata Képviselő-testületének a szociális célú tűzifa támogatás helyi szabályairól szóló 19/2016. (XI.30.) önkormányzati rendelete alapján megállapított természetbeni juttatásként ……..…m3 mennyiségű tűzifát átvettem.

……………, ............. év ........................... hó ...... nap